Sheikh Ahmad Gumi ya nemi a rika damawa da kowane bangare a tafiyar siyasa a Najeriya ▷ Legit.ng
Sheikh Ahmad Gumi ya nemi a rika damawa da kowane bangare a tafiyar siyasa a Najeriya
6 months ago 4237 views by Muhammad Malumfashi
Idan ba ku manta ba, kun samu labari cewa Gwamnan Kaduna Nasir El-Rufai ya zabi mace tayi takara a matsayin Mataimakiyar sa a APC a zaben 2019. Yanzu haka wannan mataki yana cigaba da jawo magana.
Ahmed Gumi yayi magana game da takarar El-Rufai a 2019
Sheikh Ahmad Abubakar Mahmud Gumi wanda Bajimin Malami ne a Jihar Kaduna yayi magana game da wannan batu inda yace ya kamata a rika tafiya da kowane mutum saboda a zauna lafiya a kasar a wannan marra da ake ciki.
Babbab Sheihin yace daga cikin manufar tsarin siyasa akwai kawo zaman lafiya ta hanyar damawa da kowane bangare a mulki. Sheikh Gumi yace ba akasariyya na yawan jama’a kuru make dubawa a siyasa ba har da kawo zaman lafiya.
KU KATANTA: Ba mu yi wa Abokiyar takarar El-Rufai mubaya’a ba – Kudancin Kaduna
Malamin ya bayyana cewa dole masu mulki su rika la’akari da sauran mutane daban-daban da ake da su a cikin al’umma tare da kokarin janyo su a jika domin kowa ya ji cewa ana damawa da shi a matsayin sa na Asalin mutumin kasa.
A wannan dalili na a zauna lafiya ne fitaccen Malamin yake ganin ya kamata ‘Yan siyasa su rika raba tikiti tsakanin Musulmai da Kirista a irin su Jihohin Filato Benuwai, Taraba, da kuma Jihar Kaduna inda ake da Musulmai da Kiristoci.
A halin yanzu dai Kiristoci ne kurum ke yin mulki a Jihar Benuwai da Taraba, haka-zalika a Jihar Filato, Musulmai ba su rike mukamin Mataimakin Gwamna duk da cewa su na da yawa kwarai a Jihar ta Arewa.
Sheikh Ahmed GumiHausa NewsGwamnan Jihar Kaduna Nasir El-Rufai
Ankara short gown Dubai visa How much is JAMB form 2018/2019 Richest footballer in Nigeria Latest ankara short gown
44 minutes ago 517 views
Dalilin rabawa talakawa $322.5m da aka gano Abacha ya boye tun a mulkinsa - AGF